Francisco Javier Fernández Conde

Francisco Javier Fernández Conde  ye un historiador y sacerdote católicu asturianu.

 Vida y pensamientu 
Ye doctor n'historia de la Ilesia pola Universidá Gregoriana de Roma, y n'historia pola Universidá d'Uviéu, onde ye profesor eméritu. Ye asinamesmo párrocu de seis congregaciones asitiaes nel conceyu de Candamu. Comprometíu con idees d'izquierdes, favoreció, nos años setenta, como rector del Seminariu (foilo ente 1972 y 1978), les actividaes de los grupos d'oposición al franquismu.

Ye Académicu de Númberu de l'Academia de la Llingua Asturiana.

 Obra 
La so obra versa, principalmente, sobre historia de la relixosidá n'España, destacando nella una monumental triloxía titulada La religiosidad medieval en España, de la que l'últimu tomu foi asoleyáu en 2011. 

 Referencies 

 Enllaces esternos 

Categoría:Miembros de númberu de l'Academia de la Llingua Asturiana
Categoría:Historiadores
Categoría:Universidá d'Uviéu
Categoría:Relixosos y relixoses d'Asturies
Categoría:Persones de Castrillón